Chirgis Nuras
Chirgis Nuras (mong. Хяргас Нуур) – nenuotakus druskingas ežeras vakarų Mongolijoje, Ubso aimake, Didžiųjų ežerų dubumoje, 1028 m aukštyje virš jūros lygio. Krantai žemi, dykumingi. Ežeras užšąla lapkričio-balandžio mėnesiais. Vandens druskingumas 7,5 g/l. Chirgis Nuras – Dzabchano – Chobdo vandens sistemos, nešančios vandenis iš Chara Nuro, Chara Us Nuro, Dergen Nuro ežerų, pabaiga.